Gulielma Lister

Gulielma Lister (Leytonstone, Ingalaterra,1860ko urriaren 28a – 1949ko maiatzaren 18a) Ingalaterrako botanikari eta mikologoa izan zen, eta, Mycetozoan nazioarteko autoritatetzat hartua.

 Biografia 
Lister Sycamore Housen jaio zen, Leytonstonen, 1860ko urriaren 28an, Arthur eta Susanna Listerren zazpi seme-alabetako bat. Familia kuakero baten jaioa, J.J. Listerren biloba zen, eta Lord Listerren iloba. Lister etxean hezia izan zen; eta, azken urtean, Neskentzako Bedford Collegen. Garai hartan, Bedforden, oinarri botaniko sistematiko eta estruktural bat jaso zuen. Bere ama formalki trebatutako artista bat zen, eta horrek etxeko eskola-prestakuntza aberastu zuen.

Lister-ek Leytonstonen eman zuen bizitza, eta Lyme Regis-eko familiaren udako etxean, non bere landa-lanaren zati handi bat egin zuen. Jaiotetxean hil zen, 1949ko maiatzaren 18an, iktus baten ondorioz. Quaker Meeting Houseko (Bush Road) 07. hilobian oroitzen dute, non errautsak sakabanatu zituzten.

 Ibilbidea 
Lister-ek historia naturalarekiko zuen interesa bere aitari zor zitzaion, ardo-merkataria izan arren, bere denboraren zati handi bat Myzetozooen azterketari eskaini baitzion. Gulielmak bere landako eta laborategiko laguntzaile gisa ziharduen. Bere aitari 1894ko "Monografía de Mycetozoa" lana biltzen lagundu zion, eta, gainera, lan hori berrikusi eta zabaldu zuen beste bi argitalpenekin 1911 eta 1925ean.  Gehikuntza horiek Gulielmak akuarelaz egindako ilustrazio-plantxak zituzten.

Londresko British Museum (Natural History) bildumetan ere lanean hasi zen bere aitarekin garai honetan. 1895ean bere aitak bere laguntzarekin idatzi zuen Britainia Handiko Myzetozooen Gidaren lehen edizioa, Botanika Sailean, British Museum (Historia Naturala), eta bere laguntzarekin, gida honen edizio berriak berrikusi zituen. Inoiz ez zuen enplegu ofizialik izan.

Annie Lorrain Smith eta Ethel Bartonen garaikidea zen.  Kew Lorategietan, Parisko Historia Naturaleko Museoan eta Estrasburgoko Unibertsitatean bilduma botanikoak katalogatu eta aztertu zituen.

1903tik, Mycological Society-ko kide aktibo izendatu zuten, eta sorrerako lehen ehun kideetako bat izan zen. 1912an eta 1932an presidente izan zen, eta 1924an ohorezko kide egin zutenean aitortu zioten taldeari egindako dedikazioa. Essex Field Clubeko presidentea ere izan zen 1916-1919 bitartean, eta kargu hori betetzen lehen emakumea izan zen. Honen ostean presidenteordea izan zen betirako. Londresko Linneana Elkarteko kide, kontseiluko kide (1915-1917, 1927-1931) eta lehendakariorde (1929-1931) izendatu zuten. 1917tik hil zen arte, Lister Botanical Research Fund-eko zuzendari izan zen, eta School Nature Study Union-eko presidentea izan zen hainbat urtez.

Listerrek harremanak izan zituen mundu osoko lagun mikologoekin, baita Japoniako enperadorearekin ere, eta hark pare bat pitxer bidali zizkion ikasketetan emandako laguntzagatik eskerrak emanez. Askotan bidaiatu zuen Alice Hibbert-Ware, naturalista eta Londresko Linnean Society-ko kidearekin, Europara eta Zeelanda Berrira hegaztiak ikustera eta onddoak aztertzera. Ikerketekin eguneratuta egoteko, Lister-ek poloniera ere ikasi zuen, Jósef Tomasz Rostafinskik britainiar eta europar Myxogastriaren azterketan egindako lana irakurri ahal izateko. Royal Irish Academy-ren Clare Island Survey-n lagundu zuen, eta Robert Lloyd Praegerrek Irlandan myzetozooen azterketaren aurrerapenean lagundu zuela aitortu du. Lister-ek beste animaliekiko interesa ere bazuen, hegaztiak eta koniferoak barne. Dallimore eta Jackson-en Handbook of Coniferae eta F.J. Hanbury-ren Illustrated Monographie of the British Hieracia-rako ilustrazioak egin zituen.

Listerren bilduma botaniko eta mikologikoak Historia Naturaleko Museoan, Londresen, Stratford museoan eta Kew Gardenetan aurki daitezke. 74 ikerketa-koaderno utzi zizkion Mikologiako Elkarte Britainiarrari, eta, ondoren, Londresko Historia Naturalaren Museoari gehitu zitzaizkion. Bere ilustrazio zientifikoak museoko artelanen bildumetan ere aintzatetsiak dira.

 Argitalpenak 

 Lister, G. (1909). Guide to British Mycetozoa Exhibited in the Department of Botany, British Museum. 42 orr.
 Lister, G. (1911). A Monograph of the Mycetozoa. A Descriptive Catalogue of the Species in the Herbarium of the British Museum. Edn 2. 304 orr., 201 tabs, 56 figs. London; Witherby.
 Lister, G. (1913). New mycetozoa. Journal of Botany 51: 1-4, tabs 524-525.
 Lister, G. (1913). Mycetozoa found during the Fungus Foray in the Forres District, Sept. 12th to 20th, 1912, with the description of a new species. Transactions of the British Mycological Society 4: 38-44, 1 plate.










 Lister, G. (1925). A Monograph of the Mycetozoa. A Descriptive Catalogue of the Species in the Herbarium of the British Museum. Edn 3. 296 pp., 222 tab. London.











 Erreferentziak 

 Kanpo estekak 

 Sarrera Artxibo Nazionalean
 Autore honek deskribatutako genero eta espezie guztiak IPNIn

Kategoria:Emakume esploratzaileak
Kategoria:Ingalaterrako esploratzaileak
Kategoria:Emakume botanikariak
Kategoria:Emakume mikologoak
Kategoria:Emakume ilustratzaileak
Kategoria:XX. mendeko emakume idazleak
Kategoria:Emakume zientzialariak